**Rámcová dohoda o poskytovaní služieb pozáručného servisu, profylaktických prehliadok a dodávke spotrebného materiálu pre frankovacie stroje**

uzatvorená podľa § 2 ods. 5 písm. g) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade s § 269 ods. 2 Obchodného zákonníka v znení neskorších predpisov

**Čl. I**

**Účastníci dohody**

**Objednávateľ:** **Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Okresného súdu Bratislava I, oddiel: Sa, vložka č. 3602/B

Zastúpený: Ing. Richard Strapko, predseda predstavenstva

Ing. Ľubomír Kováčik, člen predstavenstva

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

Osoba oprávnená rokovať vo veciach rámcovej dohody:

Ing. Ján Zavadinka, [jan.zavadinka@vszp.sk](mailto:jan.zavadinka@vszp.sk)

Osoba zodpovedná za vecné plnenie:

Mgr. Adriana Hašková, [adriana.haskova@vszp.sk](mailto:adriana.haskova@vszp.sk), 0914 338 547

*(ďalej len „objednávateľ“)*

a

**Poskytovateľ: ................................**

Sídlo: ............................................

Zapísaný v Obchodnom registri Okresného súdu ................, Odd. ............, vložka č. ............

*(príp. v Živnostenskom registri Okresného úradu v ....................pod č...................)*

Zastúpený: .........................................

IČO: ............................

DIČ: .............................

IČ DPH: ................................

Bankové spojenie: ....................................

IBAN: ............................................

Osoba oprávnená rokovať vo veciach rámcovej dohody: *(meno, priezvisko, e-mail)*

Osoba zodpovedná za vecné plnenie: *(meno, priezvisko, e-mail, tel. číslo)*

*(ďalej len „poskytovateľ“)*

*(objednávateľ a poskytovateľ spolu ďalej len ako „účastníci dohody“)*

uzatvárajú túto Rámcovú dohodu o poskytovaní pozáručného servisu, vykonávaní profylaktických prehliadok a dodávke spotrebného materiálu pre frankovacie stroje (ďalej len „dohoda“) ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Článok II**

**Predmet dohody**

1. Predmetom dohody je:
2. poskytovanie služieb pozáručného servisu frankovacích strojov – opravy,
3. vykonávanie pravidelných (profylaktických) prehliadok frankovacích strojov,
4. dodávka spotrebného materiálu pre frankovacie stroje,

umiestnené na pracoviskách objednávateľa, ktorých zoznam je uvedený v prílohe č. 1 dohody – Zoznam zariadení a miesta plnenia (ďalej len „predmet dohody“).

1. Objednávateľ sa zaväzuje za riadne plnenie predmetu dohody uhrádzať poskytovateľovi dohodnutú cenu podľa čl. IV dohody a poskytnúť poskytovateľovi nevyhnutnú súčinnosť pri plnení predmetu tejto dohody.

**Článok III**

**Plnenie predmetu dohody**

1. Poskytovateľ sa zaväzuje:
2. poskytovať servisné služby a spotrebný materiál pre frankovacie stroje objednávateľa v požadovanom množstve a kvalite,
3. zabezpečiť dodanie a výmenu všetkých objednaných originálnych náhradných dielov, ktorých potreba vznikne počas pravidelnej preventívnej údržby alebo počas odstraňovania poruchy na zariadení,
4. realizovať plnenie predmetu dohody v pracovných dňoch, počas pracovnej doby objednávateľa, po predchádzajúcej dohode s kontaktnou osobou objednávateľa,
5. vykonávať služby pozáručného servisu frankovacích strojov na pracoviskách objednávateľa, uvedených v prílohe č. 1 dohody – miesta plnenia,
6. začať s poskytovaním služieb pozáručného servisu do 48 hodín od nahlásenia poruchy zariadenia v príslušnom mieste plnenia, pričom lehota neplynie počas dní pracovného voľna a pracovného pokoja,
7. zabezpečiť pre objednávateľa náhradný frankovací stroj v prípade, že porucha zariadenia vyžaduje dielenskú opravu, a to najneskôr do 48 hodín od nahlásenia poruchy, pričom lehota neplynie počas dní pracovného voľna a pracovného pokoja,
8. viesť evidenciu frankovacích strojov objednávateľa v spolupráci s objednávateľom a túto, aktualizovať minimálne 1x ročne na základe dodávok nových frankovacích strojov, vykonaných profylaktických prehliadok a servisných úkonov, zrealizovaných počas kalendárneho roka,
9. sledovať v hláseniach stav zariadení a prekladať návrhy na odobratie zariadenia (napr. pri jeho nevyužívaní), alebo na výmenu zariadenia v prípade potreby výkonnejšieho zariadenia na príslušnom pracovisku objednávateľa, návrhy na vyradenie zariadenia v prípade nemožnosti alebo neefektívnosti jeho opravy,
10. uvádzať v prípade nevykonania opravy zariadenia dôvod jej nevykonania.
11. Pozáručný (nepravidelný) servis – opravy bude vykonávaný na základe požiadavky objednávateľa v prípade výskytu vady na zariadení. Objednávateľ je povinný vadu zariadenia nahlásiť poskytovateľovi e-mailom na adresu: ......................... ***(doplní poskytovateľ)***, alebo telefonicky na tel. číslo ........................... ***(doplní poskytovateľ)***, pričom v prípade nahlásenia vady telefonicky potvrdí následne túto požiadavku aj poslaním e-mailu na uvedenú adresu poskytovateľa. Súčasťou servisných prác je aj špecifikácia potrebných (originálnych) náhradných dielov na opravu vady. Dokladom o riadnom vykonaní pozáručného servisu bude Výkonový list, podpísaný zamestnancom poskytovateľa, ktorý bude pozáručný servis v mieste plnenia realizovať a kontaktnou osobou objednávateľa v príslušnom mieste plnenia.
12. Pravidelné (profylaktické) prehliadky sú podľa tejto dohody prehliadky technického stavu zariadení objednávateľa, spojené s vykonaním jeho základnej (preventívnej) údržby, v rámci ktorej poskytovateľ vykoná najmä nasledovné činnosti:
13. kontrola kvality tlače frankovacieho stroja,
14. kontrola registra frankovacieho stroja,
15. odstránenie krytov jednotlivých častí frankovacieho stroja,
16. kontrola funkčnosti všetkých jeho častí, očistenie, namazanie a nastavenie,
17. očistenie podávacích kolies a pásov,
18. odstránenie nečistôt z jednotlivých častí zariadenia,
19. nastavenie a kontrola zariadenia,
20. diagnostika nadmerného opotrebovania súčastí zariadenia, alebo prípadnej, či blížiacej sa poruchy zariadenia z dôvodu nadmerného opotrebovania zariadenia,
21. montáž krytov a test funkčnosti zariadenia.
22. Poskytovateľ sa zaväzuje vykonávať pravidelné prehliadky frankovacích strojov 1x ročne alebo po dosiahnutí určitého počtu frankovacích cyklov v závislosti od produktovej rady frankovacieho stroja, resp. podľa odporúčaní výrobcu zariadenia. Výkon profylaktickej prehliadky si účastníci dohody dohodnú prostredníctvom kontaktných osôb s časovým predstihom minimálne 1 týždeň pred plánovaným uskutočnením. Dokladom o riadnom vykonaní pravidelnej prehliadky bude Potvrdenie o vykonaní profylaktickej prehliadky, podpísané zamestnancom poskytovateľa, ktorý vykoná pravidelnú prehliadku na príslušnom zariadení v mieste plnenia a kontaktnou osobou objednávateľa v príslušnom mieste plnenia
23. Poskytovateľ sa zaväzuje počas výkonu pravidelných prehliadok podľa bodu 4 tohto článku dohody vykonávať aj drobné opravy zariadenia, t. j. opravy s vymedzenou maximálnou dobou práce dvoch servisných technikov na dve hodiny pre každý systém počas výkonu pravidelnej prehliadky zariadenia, pri ktorých je možné odstrániť poruchu v systéme alebo na prvku a/alebo ide o dodatočné prispôsobenie funkčných nastavení podľa požiadaviek objednávateľa, resp. je nevyhnutné vymeniť bežný spotrebný materiál, ktorým servisný technik disponuje a nie je potrebné ho objednávať.
24. Dodávka spotrebného materiálu do frankovacích strojov – poskytovateľ sa zaväzuje zabezpečiť dodávať objednávateľovi len originálny spotrebný materiál do frankovacích strojov, a to na základe objednávky objednávateľa, ktorá musí obsahovať minimálne náležitosti:

* názov tovaru – predmet objednávky a špecifikáciu,
* požadované množstvo,
* jednotkovú cenu tovaru a celkovú cenu tovaru,
* miesto dodania,
* kontaktnú osobu objednávateľa v mieste dodania tovaru.

Poskytovateľ sa zaväzuje dodať spotrebný materiál najneskôr do 7 pracovných dní odo dňa doručenia objednávky objednávateľa elektronicky na e-mailovú adresu poskytovateľa ................ ***(doplní poskytovateľ)***, pričom poskytovateľ sa zaväzuje potvrdiť doručenie objednávky formou automaticky zasielanej správy o doručení objednávky.

1. Poskytovateľ splní svoju povinnosť dodať spotrebný materiál riadne a včas jeho odovzdaním kontaktnej osobe objednávateľa v príslušnom mieste dodania, čoho dokladom bude Dodací list, podpísaný oprávnenými zástupcami obidvoch účastníkov dohody.
2. Objednávateľ sa zaväzuje poskytnúť poskytovateľovi nevyhnutnú súčinnosť pri plnení predmetu dohody.
3. Účastníci dohody sa zaväzujú vzájomne si oznámiť kontaktné osoby pre účely plnenia dohody bez zbytočného odkladu po nadobudnutí účinnosti dohody, pričom sa zároveň zaväzujú v prípade zmeny túto skutočnosť oznámiť druhému účastníkovi dohody najneskôr do 7 pracovných dní odo dňa vzniku zmeny.

**Článok IV**

**Cena a platobné podmienky**

Účastníci dohody sa dohodli na cene plnenia predmetu dohody v súlade so zákonom č. 18/1996 Z. z. o cenách v znení neskorších predpisov a výsledkom procesu verejného obstarávania zákazky tak, ako je špecifikovaná v prílohe č. 2 tejto dohody – Cenová špecifikácia.

Celková cena za plnenie predmetu dohody nemôže počas platnosti dohody presiahnuť sumu:

Cena bez DPH: .......................... eur

Sadzba DPH: .....%

Výška DPH: ........ eur

Cena vrátane DPH: ...... eur (slovom .............................eur),

pričom celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi. Objednávateľ nie je povinný vyčerpať celý finančný objem uvedený v tomto ustanovení dohody.

V prípade, že poskytovateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH.

DPH fakturovaná poskytovateľom bude vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny sadzby DPH sa nevyžaduje úprava formou dodatku k tejto dohode, ale poskytovateľ bude automaticky účtovať sadzbu DPH platnú v čase poskytnutia zdaniteľného plnenia.

Dohodnutá zmluvná celková cena podľa tohto článku dohody je konečná a je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady poskytovateľa, spojené s plnením predmetu dohody, vrátane dopravných a cestovných nákladov a nákladov na výkon drobných opráv a spotrebný materiál počas výkonu pravidelnej prehliadky podľa čl. III bod 5 dohody.

Objednávateľ sa zaväzuje uhrádzať poskytovateľovi dohodnutú cenu za výkon pozáručného (nepravidelného) servisu a pravidelných (profylaktických) prehliadok na základe faktúr, ktoré je poskytovateľ oprávnený vystaviť po riadnej realizácii plnenia tejto časti predmetu dohody, najneskôr však do 5. pracovného dňa mesiaca nasledujúceho po dni plnenia. Neoddeliteľnou prílohou bude Výkonový list podľa čl. III bod 2 tejto dohody alebo Potvrdenie o vykonaní profylaktickej prehliadky podľa čl. III bod 4 tejto dohody.

Objednávateľ sa zaväzuje uhrádzať poskytovateľovi cenu za dodaný spotrebný materiál na základe faktúr, ktorých neoddeliteľnou prílohou bude Dodací list podľa čl. III bod 7 dohody. Poskytovateľ je faktúru oprávnený vystaviť po riadnom splnení tejto časti predmetu dohody, najneskôr 5. pracovný deň mesiaca nasledujúceho po dni plnenia.

Lehota splatnosti faktúry je 30 dní odo dňa jej preukázateľného doručenia objednávateľovi.

Faktúra, vystavená poskytovateľom, musí byť vyhotovená v súlade s ustanoveniami príslušných všeobecne záväzných právnych predpisov a touto dohodou. V opačnom prípade je objednávateľ oprávnený vrátiť faktúru poskytovateľovi na opravu, pričom prestane plynúť lehota splatnosti faktúry podľa bodu 7 tohto článku dohody a nová lehota začne plynúť dňom preukázateľného doručenia opravenej faktúry objednávateľovi.

Objednávateľ je v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov povinný prijať a spracúvať zaručené elektronické faktúry.

V prípade, ak sa po uzatvorení tejto dohody preukáže, že na relevantnom trhu existuje nižšia cena (ďalej tiež ako „nižšia cena“) za rovnaký alebo porovnateľný tovar a poskytovateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšiu cenou a cenou podľa tejto dohody je viac ako 5% v neprospech ceny podľa tejto dohody, zaväzuje sa poskytovateľ poskytnúť objednávateľovi pre takého plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou.

**Článok V**

**Zodpovednosť za vady tovaru**

1. Poskytovateľ zodpovedá za to, že tovar bude dodaný v akosti a vyhotovení, ktoré sa hodí na účel, stanovený touto dohodou, riadne zabalený a vybavený na prepravu, a že bude mať v čase odovzdania a prevzatia vlastnosti, stanovené príslušnými všeobecne záväznými právnymi predpismi a touto dohodou.
2. V prípade, že tovar bude dodaný s vadami, aj keď sa vada stane zjavnou po prechode nebezpečenstva škody na tovare, objednávateľ je oprávnený uplatniť si nároky z vád tovaru v zmysle § 436 až § 441 Obchodného zákonníka v platnom znení.
3. Záručná lehota na dodaný tovar je 24 mesiacov a začína plynúť dňom jeho prevzatia zodpovedným zamestnancom objednávateľa (jeho podpisom na dodacom liste). V prípade oprávnenej reklamácie sa záručná lehota predlžuje o čas, počas ktorého bola vada odstraňovaná.
4. Za vady, ktoré vznikli alebo vyšli najavo v záručnej lehote, nezodpovedá poskytovateľ iba vtedy, ak boli preukázateľne spôsobené nesprávnym používaním tovaru alebo nevhodnými prevádzkovými podmienkami, ktoré poskytovateľ nezapríčinil.
5. V prípade preukázateľne neodstrániteľnej vady tovaru sa poskytovateľ zaväzuje dodať objednávateľovi náhradný tovar zodpovedajúcej kvality.

**Čl. VI**

**Vlastnícke právo a nebezpečenstvo škody na tovare**

* 1. Vlastnícke právo k tovaru dodanému podľa podmienok, dohodnutých v tejto dohode, prechádza na objednávateľa odovzdaním tovaru poskytovateľom a prevzatím tovaru objednávateľom v súlade s čl. III bod 7 dohody.
  2. Nebezpečenstvo škody na tovare prechádza na objednávateľa dňom odovzdania tovaru poskytovateľom a prevzatia tovaru zodpovedným zamestnancom objednávateľa (jeho podpisom na dodacom liste) v konkrétnom mieste plnenia.

**Čl. VII**

**Sankcie**

1. V prípade omeškania poskytovateľa s plnením predmetu tejto dohody je objednávateľ je oprávnený uplatniť voči poskytovateľovi úrok z omeškania vo výške 0,5% z dohodnutej zmluvnej ceny predmetu dohody vrátane DPH za každý deň omeškania, ibaže poskytovateľ preukáže okolnosti vylučujúce jeho zodpovednosť za predmetné porušenie zmluvnej povinnosti.
2. V prípade omeškania objednávateľa so splnením svojho záväzku zaplatiť dohodnutú zmluvnú cenu je objednávateľ povinný zaplatiť poskytovateľovi úrok z omeškania vo výške podľa Obchodného zákonníka v platnom znení.
3. Uhradením uvedených sankcií nie je dotknuté právo účastníkov dohody na náhradu škody. V prípade vzniku škody je ktorýkoľvek z účastníkov dohody oprávnený nárokovať si jej náhradu v plnej výške.
4. Objednávateľ má právo na náhradu škody, preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH.
5. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a z dôvodu dlžného poistného na zdravotné poistenie.

**Čl. VIII**

**Doba platnosti dohody**

1. Dohoda sa uzatvára na dobu určitú, 24 mesiacov odo dňa nadobudnutia účinnosti dohody, resp. do doby vyčerpania finančného limitu, uvedeného v čl. IV bod 2 dohody, podľa toho, ktorá skutočnosť nastane skôr.
2. Zmluvný vzťah je možné ukončiť pred dobou, na ktorú bol dojednaný:
   1. písomnou dohodou účastníkov dohody,
   2. písomnou výpoveďou,
   3. odstúpením od dohody.
3. Účastníci dohody sú oprávnení vypovedať dohodu kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhému účastníkovi dohody.
4. Odstúpiť od tejto dohody je možné v prípadoch uvedených v § 344 a nasl. Obchodného zákonníka.
5. Objednávateľ je zároveň oprávnený od dohody odstúpiť v prípade:

- porušenia povinnosti poskytovateľa podľa čl. IX body 1 a 2, alebo čl. X bod 4 dohody,

- ak sa poskytovateľ stane dlžníkom poistného na zdravotné poistenie, ktoré je povinný v zmysle príslušných právnych predpisov platiť objednávateľovi,

- ak právnickej osobe poskytovateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov.

1. Odstúpenie je účinné dňom doručenia oznámenia o odstúpení druhému účastníkovi dohody.
2. V prípade predčasného ukončenia dohody si účastníci dohody vysporiadajú všetky, a to aj finančné záväzky, prevzaté v súlade s touto dohodou, o čom bude vyhotovený písomný protokol.

**Čl. IX**

**Osobitné ustanovenia**

1. Poskytovateľ je oprávnený plniť predmet dohody aj prostredníctvom subdodávateľov, ktorí musia spĺňať podmienky pre realizáciu predmetu dohody, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade realizácie predmetu dohody prostredníctvom subdodávateľov zodpovedá poskytovateľ objednávateľovi tak, ako keby realizoval predmet dohody sám. Objednávateľ je oprávnený od tejto dohody odstúpiť, ak zistí, že poskytovateľ zabezpečuje realizáciu predmetu dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 3 dohody.
2. V prípade, že niektorý zo subdodávateľov nie je v okamihu podpísania tejto dohody známy a vstúpi do procesu v priebehu realizácie predmetu dohody, resp. sa zmení niektorý zo subdodávateľov počas realizácie predmetu dohody, musí byť tento subdodávateľ odsúhlasený účastníkmi dohody formou písomného dodatku k tejto dohode. O vstupe alebo zmene subdodávateľa je poskytovateľ povinný bezodkladne informovať objednávateľa – najneskôr do 7 kalendárnych dní pred účinnosťou zmeny, pričom súčasťou oznámenia musí byť aj čestné vyhlásenie, že subdodávateľ, ktorého sa zmena týka, spĺňa podmienky pre realizáciu predmetu dohody ustanovené zákonom o verejnom obstarávaní. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20 % z ceny za realizáciu predmetu dohody vrátane DPH, uvedenej v čl. IV bod 2 dohody.
3. Poskytovateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
4. Účastníci dohody sa dohodli, že písomnosti podľa tejto dohody sa doručujú osobne, poštou alebo e-mailom. Písomnosti doručované poštou sa doručujú na adresu sídla účastníkov dohody, uvedenú v čl. I zmluvy. Každý z účastníkov dohody je povinný písomne informovať druhého účastníka dohody o akejkoľvek zmene adresy, e-mailu, alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa o nej adresát nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na niektorú z emailových adries druhého účastníka dohody, uvedených v tejto dohode.
5. Na doručovanie písomností týkajúcich sa vzniku, zmeny, zániku dohody alebo akéhokoľvek porušenia dohody, sa nepoužije e-mail.
6. Písomnosti a komunikácia medzi účastníkmi dohody, týkajúca sa tejto dohody, bude prebiehať v slovenskom jazyku, vrátane vystavovania účtovných dokladov a ich príloh.

**Čl. X**

**Osobitné protikorupčné ustanovenia**

1. Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Účastníci dohody sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohoda, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody.
3. Účastníci dohody sa zaväzujú bezodkladne informovať druhého účastníka dohody, pokiaľ si budú vedomí alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý účastníkovi dohody alebo zástupcovi účastníka dohody v rozpore s týmto článkom dohody, môže účastník dohody od tejto dohody odstúpiť.

**Čl. XI**

**Záverečné ustanovenia**

1. Zmluvné vzťahy, výslovne neupravené touto dohodou, sa riadia príslušnými ustanoveniami Obchodného zákonníka, zákona o verejnom obstarávaní a súvisiacimi všeobecne záväznými právnymi predpismi, platnými v Slovenskej republike.
2. Dohoda nadobúda platnosť dňom jej podpisu obidvomi účastníkmi dohody a účinnosť dňom nasledujúcim po jej zverejnení v Centrálnom registri zmlúv podľa § 47a Občianskeho zákonníka v platnom znení.
3. Akékoľvek zmeny tejto dohody môžu byť vykonané len vo forme písomného dodatku podpísaného oprávnenými zástupcami obidvoch účastníkov dohody, pokiaľ zmluva výslovne neupravuje inak.
4. V prípade, že akékoľvek ustanovenie dohody sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť jej ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. Účastníci dohody sa zaväzujú bez zbytočného odkladu po tom, ako zistia, že niektoré z ustanovení tejto dohody je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať ich vôli v čase uzatvorenia tejto dohody.
5. Prípadné spory medzi účastníkmi dohody, ktoré vzniknú na základe tejto dohody, budú účastníci dohody riešiť v prvom rade mimosúdnou cestou, a to vzájomnými rokovaniami. Ak sa tieto spory nepodarí vyriešiť ani po takýchto vzájomných rokovaniach, je ktorýkoľvek účastník dohody oprávnený obrátiť sa na príslušný súd Slovenskej republiky.
6. Neoddeliteľnou súčasťou tejto dohody sú prílohy:

Príloha č. 1 – Zoznam zariadení a miesta plnenia,

Príloha č. 2 – Cenová špecifikácia ***(doplní poskytovateľ)***,

Príloha č. 3 – Zoznam subdodávateľov ***(doplní poskytovateľ)***.

1. Dohoda je vyhotovená v piatich vyhotoveniach, z toho tri pre objednávateľa a dve pre poskytovateľa.
2. Účastníci dohody vyhlasujú, že ich vôľa vyjadrená v tejto dohode je vážna, slobodná a určitá, že prejavy vôle obidvoch účastníkov dohody sú dostatočne zrozumiteľné. Na znak súhlasu s celým obsahom tejto dohody ju jej účastníci podpisujú.

V Bratislave dňa …..................... V............................dňa …...............

Za objednávateľa: Za poskytovateľa:

......................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

........................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

Príloha č. 3

**Zoznam subdodávateľov**

Obchodné meno: ................................

Adresa sídla: ......................................................

I. \*Zabezpečenie predmetu zákazky „**Pozáručný servis, pravidelné profylaktické prehliadky a spotrebný materiál do frankovacích strojov“**, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), vo veci ktorej je uzatvorená **Rámcová dohoda o poskytovaní služieb pozáručného servisu, profylaktických prehliadok a dodávke spotrebného materiálu pre frankovacie stroje,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu dohody nebudeme plniť prostredníctvom subdodávateľov.

.............................

***(meno, priezvisko, podpis konateľa)***

V ........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.